

เอกสารประกอบการเสนอหัวข้อโครงงานปริญญานิพนธ์

สาขาวิชาเทคโนโลยีสารสนเทศ ภาควิชาคอมพิวเตอร์ มหาวิทยาลัยศิลปากร

ภาคการศึกษาปลาย ปีการศึกษา 2567

1. รหัสโครงงานปริญญานิพนธ์

<…>

1. ชื่อหัวข้อโครงงานปริญญานิพนธ์

แอปพลิเคชันติดตามเด็คด้วยการสื่อสารระยะใกล้

NFC Deck Tracker Application

1. ผู้รับผิดชอบโครงงานฯ

นาย วิจักขณ์ษมา ห้องทองแดง รหัสนักศึกษา 640710759

1. อาจารย์ที่ปรึกษาโครงงาน

อาจารย์ อภิเษก หงษ์วิทยากร

1. ที่มาและความสำคัญของปัญหา

เกมการ์ด (Trading Card Game: TCG) เป็นหนึ่งในกิจกรรมที่ได้รับความนิยมอย่างแพร่หลายทั่วโลก ด้วยรูปแบบการเล่นที่ผสมผสานความคิดสร้างสรรค์ การวางแผนเชิงกลยุทธ์ และการใช้ความสามารถเฉพาะตัวของผู้เล่น เกมการ์ดเปิดโอกาสให้ผู้เล่นสามารถออกแบบและปรับแต่ง "เด็ค" หรือสำรับการ์ดที่เล่นได้ตามความชอบของผู้เล่นหลากหลายยุทธศาสตร์ รวมทั้งในแต่ละเกมมักมีการพัฒนาการ์ดและกติกาใหม่ ๆ อย่างต่อเนื่อง ซึ่งสร้างความท้าทายให้กับผู้เล่นในการจัดการและติดตามการ์ดอย่างมีประสิทธิภาพ

อย่างไรก็ตาม การจัดการเด็คหรือการติดตามการ์ดในรูปแบบปัจจุบันมักเผชิญกับปัญหา เช่น ความยุ่งยากในการจดจำข้อมูลการ์ด หรือการติดตามสถานการณ์ใช้งานการ์ดในระหว่างเกม หรือข้อผิดพลาดที่เกิดจากการจดบันทึกด้วยมือ การจัดการข้อมูลเหล่านี้ยังไม่สามารถทำได้อย่างแม่นยำและรวดเร็ว นอกจากนี้ผู้เล่นที่ต้องการติดตามข้อมูลเด็คในรูปแบบดิจิทัลยังขาดเครื่องมือที่สามารถช่วยลดขั้นตอนและข้อผิดพลาดดังกล่าวได้อย่างมีประสิทธิภาพ

ด้วยเทคโนโลยี NFC (Near Field Communication) ที่ช่วยให้การสื่อสารระหว่างอุปกรณ์ดิจิทัลสามารถทำได้อย่างแม่นยำและรวดเร็ว ถือเป็นโอกาสสำคัญที่จะนำเทคโนโลยีดังกล่าวมาปรับใช้กับการจัดการเด็คและติดตามสถานะการ์ด โดยเฉพาะในกลุ่มผู้เล่นเกมการ์ดที่ต้องการประสบการณ์การใช้งานที่สะดวกและทันสมัย

แอปพลิเคชัน NFC Deck Tracker ถูกออกแบบมาเพื่อแก้ไขปัญหาข้างต้น โดยมุ่งเน้นให้ผู้เล่นสามารถติดตามสถานะการ์ดในระหว่างเกมได้อย่างแม่นยำ ลดความยุ่งยากในการจัดการเด็ค และสร้างประสบการณ์การใช้งานที่ทันสมัยสำหรับผู้เล่นทุกระดับ ตั้งแต่ผู้เล่นทั่วไปจนถึงระดับการแข่งขัน

1. วัตถุประสงค์
2. เพื่อพัฒนาระบบติดตามสถานะการ์ดในเด็คระหว่างการเล่นเกมการ์ดอย่างแม่นยำและรวดเร็ว
3. เพื่อให้ผู้ใช้งานสามารถสร้าง ปรับแต่ง และจัดการเด็คการ์ดของตนเองได้อย่างสะดวกและง่ายดาย
4. เพื่อสร้างประสบการณ์การใช้งานที่ทันสมัย รองรับผู้เล่นเกมการ์ดทุกระดับตั้งแต่ผู้เริ่มต้นจนถึงระดับมืออาชีพ
5. ลักษณะและขอบเขต

แอปพลิเคชัน NFC Deck Tracker ถูกออกแบบมาให้แยกการทำงานเป็น 3 ส่วนสำคัญ เพื่อให้การใช้งานสะดวกและตอบโจทย์ความต้องการของผู้ใช้งานมากที่สุด ได้แก่ การจัดการเด็ค การจัดการข้อมูลการ์ดผ่าน NFC Tag และการตั้งค่าการจัดการบัญชี โดยรายละเอียดของแต่ละการทำงานมีเนื้อหาและส่วนสำคัญดังนี้:

1) การจัดการเด็ค ผู้ใช้งานสามารถสร้างเด็คใหม่ได้โดยเลือกเกมการ์ดที่รองรับ เช่น Cardfight Vanguard และเพิ่ม/ลบการ์ดในเด็คได้อย่างอิสระ ผู้ใช้สามารถเลือกการ์ดที่ต้องการเพิ่มลงในเด็คผ่านระบบค้นหา (Search Bar) ที่ค้นหาจากชื่อการ์ด

2) การจัดการข้อมูลการ์ดผ่าน NFC Tag ผู้ใช้งานสามารถบันทึกข้อมูลการ์ดลงในแท็กและสามารถสแกนแท็กเพื่อแสดงข้อมูลของการ์ดที่ถูกบันทึกไว้ ผู้ใช้งานสามารถติดตามจำนวนการ์ดในเด็คผ่านฟีเจอร์ Tracker ซึ่งจะแสดงจำนวนการ์ดที่เหลือทั้งหมดในเด็คระหว่างการเล่นแบบเรียลไทม์ ระบบออกแบบมาให้สามารถอ่านข้อมูลการ์ดได้อย่างแม่นยำและรวดเร็ว รองรับการใช้งานร่วมกับ NFC Tag ทุกประเภทที่เข้ากันได้

3) การตั้งค่าและการจัดการบัญชี ผู้ใช้งานสามารถตั้งค่าการใช้งานแอปพลิเคชัน เช่น จัดการบัญชีผู้ใช้ Sign in/Sign out หรือการเปลี่ยนภาษา ระบบยังรองรับการใช้งานในโหมด Guest สำหรับผู้ใช้ที่ไม่ต้องการเข้าสู่ระบบ โดยยังคงให้ฟังก์ชันเบื้องต้นในการใช้งาน

1. อุปกรณ์และเครื่องมือที่ใช้
   1. ฮาร์ดแวร์

* Galaxy A51 (ระบบปฏิบัติการ Android)
* Ntag213 13.56Mhz 180bytes size 21\*1 1mm
  1. ซอฟต์แวร์

เครื่องมือออกแบบ

* Draw.io
* Figma

เครื่องมือพัฒนาซอฟต์แวร์

* Visual Studio Code
* Postman

เครื่องมือควบคุมเวอร์ชั่น

* GitHub

เฟรมเวิร์ค

* Flutter 3.24.5

ฐานข้อมูล

* Firebase
* SQLite

1. ผลที่คาดว่าจะได้รับ
2. ระบบติดตามสถานะการ์ดที่ช่วยเพิ่มความสะดวก ความแม่นยำ และความรวดเร็วระหว่างการเล่นเกมการ์ด
3. ผู้ใช้งานสามารถสร้างและปรับแต่งเด็คของตนเองได้อย่างง่ายดายและรวดเร็ว
4. สร้างประสบการณ์การเล่นเกมการ์ดที่ทันสมัย รองรับการใช้งานสำหรับผู้เล่นทุกระดับ